L 127/42 De Europæiske Fællesskabers Tidende 9.5.2001 KOMMISSIONENS DIREKTIV 2001/33/EF af 8. maj 2001 om ændring af bilagene til Rådets direktiv 2000/29/EF om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skade- gørere på planter eller planteprodukter og mod deres spredning inden for Fællesskabet (!), særlig artikel 14, litra c), under henvisning til anmodning fra Danmark, Frankrig, Irland, Italien, Østrig, Portugal og Det Forenede Kongerige, og ud fra følgende betragtninger: (1) — Af oplysninger fra Det Forenede Kongerige og Sverige fremgår det, at der efter en omstrukturering af de lokale myndigheder bør foretages en ændring af den nuvæ- rende beskrivelse af de respektive beskyttede zoner med hensyn til Dendroctonus micans Kugelan og Leptinotarsa decemlineata Say. (2) — Nogle beskyttelsesforanstaltninger i Danmark mod Bemisia tabaci Genn. (europæiske populationer) og tomatbronzetopvirus, i Portugal mod Gonipterus scutel- latus Gyll., i Det Forenede Kongerige og Irland mod Pissodes spp. (europæisk) og i Frankrig, Italien og Østrig mod Erwinia amylovora (Burr.) Winsl. et al. bør ændres for at tage hensyn til disse skadegøreres nuværende udbredelse i de respektive lande. (3) — Ændringerne er i overensstemmelse med de pågældende medlemsstaters anmodninger. (4) — De i dette direktiv fastsatte foranstaltninger er i overens- stemmelse med udtalelse fra Den Stående Komité for Plantesundhed — () EFT L 169 af 10.7.2000, s. 1. UDSTEDT FØLGENDE DIREKTIV: Artikel 1 Bilag I til IV til direktiv 2000/29/EF ændres som angivet i bilaget til nærværende direktiv. Artikel 2 Medlemsstaterne sætter de nødvendige love og administrative bestemmelser i kraft for at efterkomme dette direktiv inden den 21. maj 2001. De anvendes fra den 22. maj 2001. De under- retter straks Kommissionen herom. Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemssta- terne. Medlemsstaterne meddeler straks Kommissionen de vigtigste nationale retsforskrifter, som de udsteder på det område, der er omfattet af dette direktiv. Kommissionen underretter de øvrige medlemsstater herom. Artikel 3 Dette direktiv træder i kraft på dagen for offentliggørelsen i De Europæiske Fællesskabers Tidende. Den anvendes fra den 22. maj 2001. Artikel 4 Dette direktiv er rettet til medlemsstaterne. Udfærdiget i Bruxelles, den 8. maj 2001. På Kommissionens vegne David BYRNE Medlem af Kommissionen